AFIS-fullmektig
Store norske leksikon,Teknologi og industri,Transport,Luftfart,Flyteknikk,Yrker og utdanning luftfart
AFIS-fullmektig er en yrkesutøver med spesiell utdanning for å ivareta den lokale flyinformasjonstjenesten ved kortbaneflyplasser og regionale lufthavner. Dette kan foregå lokalt ved den enkelte lufthavn, eller fra Avinors fjernstyrte kontrollsenter.
En AFIS-enhets oppgaver inkluderer kontinuerlig formidling av klareringer og informasjon om forhold som anses nødvendig i forbindelse med flygningen. Dette kan være informasjon om flyet og flyets posisjon, meteorologiske forhold, relevant informasjon om forhold ved flyplassen, med videre.Når et luftfartøy har behov for alarm- eller redningstjeneste, vil AFIS-enheten omgående alarmere ettersøkings- og redningstjenesten i samsvar med lokale instrukser.En AFIS-fullmektig forespør og rapporterer til nærmeste flyveleder om trafikk ved den enkelte flyplass.Utdanning til AFIS-fullmektig varer i fem til seks måneder og skjer i regi av Avinor. Regulering AFIS-fullmektigs ansvarsområder og oppgaver er regulert av bestemmelser i Luftfartstilsynets Aeronautical Information Circular – AIC-N 01/09 av 6. januar 2009. Les mer i Store norske leksikon flygning kortbaneflyplass lufthavn